
 16.11.2016
 BG
 Официален вестник на Европейския съюз
 L 308/3
 РЕГЛАМЕНТ ЗА ИЗПЪЛНЕНИЕ (ЕС) 2016/1996 НА СЪВЕТА
 от 15 ноември 2016 година
 за прилагане на Регламент (ЕС) No 36/2012 относно ограничителни мерки с оглед на положението в Сирия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) No 36/2012 на Съвета от 18 януари 2012 г. относно ограничителни мерки с оглед на положението в Сирия и за отмяна на Регламент (ЕС) No 442/2011 (1), и по-специално член 32, параграф 1 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2012 г. Съветът прие Регламент (ЕС) No 36/2012 относно ограничителни мерки с оглед на положението в Сирия.
 (2)
 Две образувания следва да бъдат заличени от списъка на подлежащите на ограничителни мерки образувания, който се съдържа в приложение II, раздел Б към Регламент (ЕС) No 36/2012.
 (3)
 Поради това приложение II към Регламент (ЕС) No 36/2012 следва да бъде съответно изменено,
 ПРИЕ НАСТОЯЩИЯ РЕГЛАМЕНТ:
 Член 1
 Приложение II към Регламент (ЕС) No 36/2012 се изменя, както е посочено в приложението към настоящия регламент.
 Член 2
 Настоящият регламент влиза в сила в деня след публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 15 ноември 2016 година.
 За Съвета
 Председател
 I. KORČOK
 (1) ОВ L 16, 19.1.2012 г., стр. 1.
 ПРИЛОЖЕНИЕ
 I.
 Следните образувания и вписаните данни за тях се заличават от списъка, съдържащ се в приложение II, раздел Б към Регламент (ЕС) No 36/2012:
 55.
 Tri-Ocean Trading
 55а.
 Tri-Ocean Energy
 